
Di Amerîkayê de komarîxwaz bi 

ser ketin 



P artiya Komarîxwaz a 
Amerîkayê karî ku di 
hilbijartinên “Civata 
Sina”yê de bi ser keve, û 
kontrola vê civatê bigire destê 
xwe. Piştî sala 2006’an eva 
cara yekemîn e ku Komarîx- 
waz bikarin herdu Civatên 
Sina û Nûneran bigirin destê 
xwe. 

Partiya Komarîxwaz ya Amerî- 


kayê karî ku di rikeberiyên 
Sinayê de, li herêmên Arkanzas, 
Kolorado, Ayowa, Montana, 
Karolînaya Bakûr, Dakotaya 
Başûr û Wercîniyaya Rojavayê 
de bi ser keve, û Civata Sinayê ji 
destê Demokratan derxîne. 

Piştê vê serkevtinê Sinatorê Ko- 
marîxwaz “Mîç Mekdanêl” wê 
di şûna “Herî Rîd’ê Demokrat 
de Rûnê, û serokatiya Civata 


Sinayê bigire stûyê xwe, û 
bi vî awayî di 2 salên mayî ji 
serkomariya Barak Obama de, 
Komarîxwaz wê xwedî rolek 
berçavtir bin . 

Partiya Komaraîxwaz karî di 
Civata Nûneran û fermandariyan 
de jî serkevtinan bi dest bixe, 
û bi vî awayî pêgeha xwe di 
civaka Amerîkayê de bihêztir 
bike. 



Birêz Rostem Cehangîrî: 


“Pêwendî û biratiya me 
û HAK-PAR’ê, her çawa 
ku li ser bingeheke dirust 
hatiye avakirin, roj bi rojê 
ber bi pêşve diçe, û germtir 
û dostanetir.... ” 



Birêz Teymûr Mistefayî: 

“Yekemîn û meztirîn bîrew- 
eriya min ya xweş, dîtina 
Dr. Qasimlo bû di mîtînga 
Mehabadê de”. 


Rewşa dersxwanan û 
xwendingehan li jêr 
sîbera rejîma îranê de 


Berevajîkirina rastiyan 
di pêxema çi de 


V-A 


Kurd û bêhelwêstiya 
Tirkiyê 

Sergotar 

Helwesteke 

neteweyî 

Şehab Xalidî 

H ekîjeopolîtîka Kurdistanê 
rêgir e li hemberî yekîtî û 
yek helwestiya di navbera 
piraniya hêz û aliyên siyasî yên her 
çar beşên Kurdistanê, lê carna hinek 
bûyer dikarin Kurdan nêzî hevdu 
bikin, û alîkariya di navbera wan de, 
warê siyasî û heya leşkerî jî bi xwe ve 
bigre. 

Dana biryareke dîrokî ji aliyê par- 
lemênta Kurdistanê ve, wate biryara 
şandina hêza pêşmerge bo bergirî 
ji Kobanê, gelê Kurd li her dereke 
cîhanî kêfxweş kir û rakire ser piyan, 
û pêleke berfireh ji kêfxweşiya Kur- 
dan li pey xwe anî, û hesta neteweyî 
ya Kurdan anî coşê. Bê guman vê 
yekîtiyê neyarên Kurd pirr aciz kirin, 
ew neyarên reng bi reng yên ku weke 
gurên har xwe kirine nav çermê pez 
de, û berdewam xewnê bi nemana 
Kurd û Kurdistanê ve dibînin. 

Eva yekem car nine ku hêzek diçe 
beşek din ya Kurdistanê, da ku 
piştgiriya birayên xwe bike. Pêştir 
Şêx Ebdulselam Barzanî jî bo 
piştevanîkirina ji şoreşa Agirî, bi 
hêzeke çekdar ve piştgiriya wan kiriye 
, û herwisa Mela Mistefa Barzanî jî di 
dema avakirina Komara Kurdistanê 
de ji bo piştgiriya Komara Kurdistanê 
çûye bajarê Mehabadê. Lewra em 
dikarin bêjin her demekê ku derfet 
hatibe pêş, Kurd piştgiriya hevdu 
dikin, û ew yek di xizmeta Kurd û 
Kurdistanê de ye. 

Em hêvî dikin ku ew alîkariya vê carê 
ya yasayî û dîrokî, bibe bingehek 
baş hem bo birêvebirina Kongireya 
Neteweyî di demeke zû de, û hem jî 
bo yekîtiyeke berfirehtir di nav hêzên 
siyasî yên Kurdistanê de. 

Hekî hemû hêzên Kurd bi sedema 
rewşa jeopolîtîk a Kurdistanê nikarin 
nêzîkî hevdu bibin jî, aliyê kêm 
dikarin kêşeyên di navbera xwe de 
çareser bikin û dijayetiya hevdu nekin 
ku berjewendiya neteweyî bikeve 
metirsiyê de. 


Raportek derheq beşdariya heyeta PDKI 
di şeşemîn kongireya HAK- PAR ’ê de 



Ş andek ji Partiya Demokrat a 
Kurdistana îranê, li şeşemîn 
kongireya Partiya Maf û 
Azadiyê ku li Ankarayê bi rêve çû, 
beşdarî kir. 


Li gorî rapora malpera Kurdistanme- 
dia, roja 26’ê Çiriya Pêşîn a 2014’an, 
heyeteke PDKI, bi serpereştiya birêz 
Rostem Cehangîrî, endamê Deftera 
Siyasî a PDKI, di 6’emîn kongireya 
Partiya Maf û Azadî (HAK-PAR) de, 
ku li Ankarayê hat lidarxistin, beşdarî 
kir. 


Heyeta PDKÎ li kongireya Partiya Maf 
û Azaî, Pêk hatibû ji birêz Rostem 
Cehangîrî endamê Deftera Siyasî û 
birêz Mihemed Salih Qadirî endamê 
Komîteya Navendî ya PDKI. 


Birêz Rostem Cehancîrî bi hinc- 
eta 6’emîn kongireya Partîya Maf 
û Azadî, peyama PDKI pêşkeş bi 
kongerê kir. 

Heyeta PDKÎ di vê lcongerê de hej- 
marek hevdîtin tevî partî û aliyên si- 


yasî ên 4 parê Kurdistanê li dar xist, û 
herwiha çendîn hevpeyvînên medyayî 
encamp dan. 

Li gor raporê, pişkekî berçav ji partî û 
aliyên siyasî yên her çar parçên Kurd- 
istanê, kesayetiyên siyasî, rewşenbîr, 
û medya beşdarî kongireyê bibûn. 

Deqa peyama Deftera Siyasî ya 
PDKÎ ku ji aliyê birêz Rostem 
Cehangîrî ve hate pêşkêşkirin bi vî 
awayî ye: 

Rêzdar Kemal Burkay, serokê Maf û 
Azadiyê! 

Birêz endamên rêberiyê! 

Hevalên beşdar di kongireya şeşemîn 
ya partiya tekoşer û azadîxwaz ya 
HAK-PAR 

Bi boneya birêvebirina şeşemîn 
kongireya demokratîk û 
pêşkevtinxwazane ya partiya dost û 
hevalê me, partiya maf û azadî (HAK- 
PAR), em pirr bi dil pîrozbahiyê li 
we dikin, û gellek kêfxweş in ku hûn 
hevalên me di pêvajoya berdewamiya 
xebat û tekoşîn di pêxema maf û 
azadiyên neteweya Kurd di Kurdis- 
tana Tirkiyê de, kongireyeke din di vê 
serdema hestiyar de li dar dixin. 

Di berahiyê de em hêviya serkevtinê 
ji kongireya we re dixwazin, û em 
hêvîdar in ku we kongireyeke pirr 
nawerok, û pirr ji hêviya gihîştin bi 
pêşerojeke geş hebe. 

Hevalno! 

Partiya Demokrat ya Kurdistana îranê, 
û HAK-PAR du partî ji yek netewe, û 
di du parên cuda yên nîştiman, lê bi 
yek dîtingeh û boçûn li derheq mafên 
neteweyî û demokratîk ên gelê Kurd 
di hemû parçeyên Kurdistanê de ne, 
û me bi hevre derbazbûyiyeke dûr û 
dirêj ji têkiliyên dostane û hevaletiyê 
hebûye, û niha jî di du qadên cuda de, 
lê bi dîtingeh û boçûnên wekhev li dijî 
zulma siyasî û neteweyî ya ku li dijî 
gelê me bi rêve diçe, em xebatê dikin, 
û di salên pirr ji astengî yên xebatê de, 
em yar û piştevanê hevûdu bûn, û niha 
jî em li ser van têkiliyan pêdagiriyê 
dikin. 

Her di vê biyavê de, û ji dîtingeha 


hevpar ve, me bo xebata azadîxwa- 
zane û demokrasîxwazane, û baw- 
eriyeke kûr bi cîbicîbûna xwestek û 
daxwaziyên gelê xwe li her parçeyeke 
nîştiman, di çarçoveyeke dadperw- 
erane de hebûye, û ji bo gihîştina bi 
sîstemeke demokratîk û bidesthînerê 
mafê wekheviyê bo neteweyan me 
tekoşîn kiriye, û em berdewam in li 
ser vê pêvajoyê. 

Her di vê derheqê de jî, me her du ali- 
yan ew baweriya hebûye ku gihîştina 
bi pêşerojeke geş û demokratîk, 
hewcehî bi xebat li dijî bîr û hizra 
dîktatorane û pergala pawanxwazane 
di hemû şêwe û rûçikekê de heye, û 
daxwaza demokrasî û pêşerojek ku 
di berjewendiya xelkê de be, nikare li 
dijî azadiya tak û azadiya bi kom be, û 
nikare reftarek be ku têde haşakirin û 
dîktatorî hebe. 

Dîroka xebat û tekoşîna we selimandi- 
ye ku hûn pêşeng û pêdagir li ser 
mafên neteweyî û gihîştin bi civakek 
demokratîk û dadperwerane di welatê 
Tirkiyê de, û bidestveanîna sîstemeke 
demokratîk û wekhev bo neteweya 
Kurd û Tirk di vî welatî de bûn. 

Em hêvîdar in ku di vê kongireyê de 
jî, bi berçavgirtina rewşa nû û hestiyar 
ya herêmê, û herwisa guherînkarî û 
derfetên nû, di Tirkiyê û Kurdistana 
Tirkiyê de, di pêxema gihîştina bi 
pêşereojeke baştir, û bidetsxistina 
deskevtên mezin bo gelê me, wek der- 
bazbûyî biryar û siyasetên cesûrane, û 
azadîxwazane bigime pêş, û kon- 
gireyeke serkevtî û cihê dilxweşiya 
gel we hebe. 

Ji aliyê PDKI ve, me peyama hevaltî, 
û hevrêtî û hevpêwendiyê ji we re 
heye, û di gel kêfxweşiya xwe bo 
lidarxistina kongireya we, em pey- 
mana hevaltî û piştevaniyê di pêxema 
riya dûr û dirêj ya gihîştin bi hêviyên 
neteweya me, di gel we nû dikin. 
Serkevtin ji kongireya we re 
Serkevtin ji gel me re 
Berdewam be xebat heya gihîştina bi 
maf û azdiyan 


PDKÎ 

Deftera Siyaî 
21.10.2014 

Çend Roj berî niha 6’emîn kongireya HAK-PAR di bajarê Enqerê 
de hate lidarxistin û heyeteke PDKÎ jîpêkhatî ji rêzdaran Ros- 
tem Cehangîrî endamê Deftera Siyasîya PDKÎ û Mihemedsalih 
Qadirî endamê Komîteya Nawendîya PDKÎ di vê kongireyê de 
beşdar bûn. Di vê derheqê de me bi hewce zanî ku hevpeyvînekê 
bi rêzdar Rostem Cehangîrî re pêk bînin, ku eva jêr deqa vê 
hevpeyvînê ye: 



Birêz Rostem Cehangîrî: "HAK- 

PAR li ser vê baweriyê 
ye ku di çarçoveya erd- 
nîgariya welatê Tir- 
kiyê de, dibe xebata 
aştîxwazane û medenî 
bikin, û ji bo bidestxisti- 
na xwestek û daxwazi- 
yên xwe pêngav bi pên- 
gav herin pêş". 


H: ArifVêlzî 

Pirs: Pêwendiya we û HAK-PAR 
ji kengê ve dest pê kiriye, û HAK- 
PAR partiyeke çawa ye? 

Bersiv: HAK-PAR partiyeke yasayî 
ye ku di çareçoveya yasayên Tirkiyê 
de hatiye avakirin, û berevaniyê ji 
mafê Kurdan di her çar parçeyên 
Kurdistanê de dike. 

HAK-PAR li ser vê baweriyê ye ku 
heya pirsa Kurd di îran û Tirkiye û 
Sûriye û îraqê de, bi awayê federalî 
nehê çareserkirin, demokrasiya tewaw 
bi wateya xwe, peya nabe. Heya 
ku hemû azadiyên tak û azadiyên 
zayendeyî û azadiya ragehandinê û 
heya îmkanatên welat wekhev nehêne 
parvekirin, ew welat aramî û tenahiyê 
bi xwe ve nabîne, û şer û kêşe di van 


welatan de bi dawî nahê. Ev partiya 
yek ji wan partiyan e ku tu carî destê 
xwe bo çekê nebiriye, wate şerê 
çekdarî nekiriye. Li ser vê baweriyê 
ye ku di çarçoveya erdnîgariya welatê 
Tirkiyê de dibe xebata aştîxwazane 
û medenî bikin, û ji bo bidestxistina 
xwestek û daxwaziyên xwe pêngav bi 
pêngav herî pêş. 

Avakerên vê partiyê her hemû jî ji 
nivşa kevn in, û piraniya herî zaf 
ya wan şoreşgerên, şoreşgerên qada 
xebata neteweyî ne, û heps û der- 
bideriyeke zêde dîtine, û di awareyî û 
li Ewropayê de jiyan kirine. 

Em dikarin bêjin ku têkiliya partiya 
me bi kesaytiyên HAK-PAR re vedig- 
ere bo salên 60’î yên Zayînî. Ez dika- 
rim bêjin ku pêwendiyeke rasteqîne 


ya mêjdem di navbera me de heye, ji 
wê demê şûnda heya niha jî ew têkilî, 
di gel vê ku hinek ji avakerên vê 
hevaltiya mêjîn, di jiyanê de nemane, 
lê pêwendî û biratiya me û wan, her 
çawa ku li ser bingeheke dirust hatiye 
avakirin, roj bi rojê ber bi pêşve diçe, 
û germtir û dostanetir dibe, û ez hêvî- 
dar im ku ew pêwendiya di navbera 
hemû partiyên Kurdistana mezin de 
bihê avakirin. 

Pirs: Hûn kongireya HAK-PAR 
çawa dinirxînin? 

Bersiv: Ya ku min dît, kongireyeke 
tewaw demokratîk bû, kongireyeke 
tewaw Kurdane bû. Li gorî yasayên 
Tirkiyê her partiyek ku li j êr sîvana 
yasayên Tirkiyê de bihê avakirin, 
dibe di binkeyên xwe de alaya Tirkiyê 


danê, yan di dema girtina kongireyê 
de dibe kongire di pêtextê de be, û 
alaya Tirkiyê hilde, lê wan tenê alaya 
partiya xwe hildabû. 

Pirs: Gelo partiyên parçeyên din ên 
Kurdistanê beşdar bûn? 

Bersiv: Belê, ez dikarim bêjim ku 
tewahiya partiyên Rojavaya Kurdis- 
tanê cuda ji PYD’ê beşdariya wan di 
asteke bilind de bû, û wekî serok û 
sekreter beşdar bûn. Di başûra Kurd- 
istanê heyeta PDK û Partiya Şiyo’î û 
partiya Sosyal Demokrat a Kurdistanê 
beşdar bûn, li rojhilata Kurdistanê, 
heyeta PDKI û Komeleya Şoreşgerên 
Kurdistana Iranê di asta Deftera Siyasî 
de beşdar bûn. 

Di bakûra Kurdistanê partiya Azad 

«Pêwendî û biratiya me û wan, her çawa ku li 
ser bingeheke dirust hatiye avakirin, roj bi rojê 
ber bi pêşve diçe, û germtir û dostanetir dibe, 
û ez hêvîdar im ku ev pêwendiya di navbera 
hemû partiyên Kurdistana mezin de bihê 

avakirin». 


a Kurdistanê û Partiya Huda-Par 
û Partiya Demokrat ya Kurdistana 
Bakûr, bi heyetên xwe beşdar bûn, 
û çend partiyên weke partiya Sosy- 
alîst a Kurdistanê peyamên xwe bi rê 
kiribûn. 

Bi kurtî partiyên derdora PKK beşdar 
nebûn, herçend ku min ew yek ji birêz 
Kema Borkay jî pirs kir, lê wî got ku 
me ew gazî kirin, lê mixabin nehatin. 

Pirs: Sedem çi bû ku birêz Kemal 
Borkay xwe ji bo posta serokatiya 
HAK-PAR berbijar nekir? 

Bersiv: Kemal Borkay kesayetiyekî 
siyasî û neteweyî û hevdem, û yek ji 


kesayetiyên çep ên Kurd li Kurdistanê 
û çep li Tirkiyê ye, wate şûna destên 
wî di xebata Kurd û Kurdistanê û di 
xebat ji bo azadî û rizgariya ji destê 
dîktatoriyê di Tirkiyê de xûya dike, 
ew nêzîk bi sî salî sekreterê Partiya 
Sosyalîst a Kurdistanê bû, û piştre 
xwe berbijar nekir û ew posta ji bo 
nivşa nû bi cih hêla, û piştî vegeriyana 
bo Tirkiyê tevlî HAK-PAR bû. 

Her ku beşdar bû û bû endamê vê 
partiyê, di kongireya pêncemîn de, bi 
sedema zexta hevalên xwe serokatiya 
HAK-PAR qebûl kir, lê bi şert û merc. 

Her wê demê ragehand ku şert eva 
ye ku tenê bo yek dewreyî serokatiya 


vê partiyê bike, wate bo kongireya 
şeşemîn vê postê radestî hevalên xwe 
bike. 

Wî her wisa jî kir, û di vê kongireyê 
de serokatiya HAK-PAR qebûl nekir 
û xwe kandîd nekir, diyar e ku di piro- 
gramên vê partiyê de hatiye ku her du 
salan carekî kongire tê lidarxistin, û 
her serokekî mafê vê heye ku du caran 
serokatiya vê partiyê bike. 

Herçend ku birêz Kemal Borkay bo 
carek din jî mafê vê yekê hebû, û 
gellek ji beşdarên kongireyê û heya 
kesayetiyên rêbertiya vê partiyê jî, hez 
dikirin ku navbirî cardin xwe berbijar 
bike, lê wî qebûl nekir. 


Du kesayetiyên din di vê partiyê de 
xwe ji bo posta serokatiya vê partiyê 
berbijar kirin, ku piştre bi dengê 
nepenî yê beşdarên Kongireyê, Fehmî 
Demir, bo serokatiya vê partiyê hate 
hilbijartin û bi vî awayî kongireyê bi 
awayekî serkevtî dawî bi karên xwe 
anî. 

Pirs: Nifûza vê partiyê di nav Tir- 
kiyê bi giştî û li bakûra Kurdistanê 
bi taybetî çawa ye? 

Bersiv: Bi dîtina min, bo min ku wekî 
kesekî mêhvan beşdarî kongireya wan 
bûm, zehmet e ku bikarim bêjim ew 
çiqas xwedî pêgeh in, lê dizanim ku 
ew di nav qata lîberal û demokrat û 
kesayetiyên neteweyî û rewşenbîr de, 
û herwisa di nav çepên nermrew yên 
Kurd de xwedî pêgeheke baş in. 

Em dikarin bêjin ku di bakûra Kurd- 
istanê de wekî rikeberê BDP bi- 
hesibînin, jiber ku di Tirkiyê de her 
partiyekê ku karî binke nû baregehên 
xwe veket, eva nîşaneya xwedîpêgeh- 
bûna vê partiyê ye. 

HAK-PAR di Diyarbekir, û Agirî û 
Wan û Ankara û Stenbolê de baregeh 
hene, û karûbarên xwe yên siyasî û 
rêkxistinê ber bi pêşve dibin, û bila 
ez vê yekê jî bêjim ku di nav rage- 
handina Tirkiyê de gellek çalak in, 
ew di ragehandinan de derdikevin 
û siyaseteke dirust û jîrane bi rêve 
dibin, û ew yek bûye sedema vê ku ew 
bikarin di nav rewşenbîrên Tirkiyê de 
xwedî pêgeh bin. 

Ji bo ber bi pêşvebirina xebata medenî 
û siyasî di nav Tirkiyê de, dibe kadrê 
baş û şareza di vî warî de hebe, lewra 
bi baweriya min di vî warî de wan 
kêmûkasiyeke wisa tunînin. 

Lê ji aliyekî din ve pirsa madî jî gellek 
giring e, ku bi raya min ew di vê 
derheqê de desteng in, jiber ku dewlet 
alîkariya wan nake. Li gorî yasayên 
Tirkiyê dibe ew rêjeyeke dîharîkirî ya 
hilbijartinê derbaz bikin, lê wan heya 
niha nekariye ku bigihîjin vê astê. 

Bi Dîtina min ew dikarin di gel parti- 
yên din ku di warê siyasî û boçûnan 
de nêzî wan in, û herwisa di gel gellek 
kesayetiyên siyasî yên serbixwe, 
dikarin hev bigrin û eniyekê pêk 
bînin. 

Aliyê kêm dikarin di Kurdistanê de 
nifûza xwe zêdetir bikin, û di hilbi- 
jartinên xwecihî de, îdareya bajaran bi 
dest ve bigrin. Hekî bikarin vê yekê 
bikin eva serkevtîtir dibin. 

Rewşa dersxwanan û xwendingehan li jêr sîbera rejîma 

Iranê de 



dersxwanan, yan çavkaniya pirtûkên 
xwendinê di gel naweroka hînbûn û 
perwerdehiya dersxwanan bîhanî ne, û 
ew mijar û nawerok nikarin bo doman- 
dina xwandina dersxwanan dilxweşker 
bin. 

Lewra rêjeya devberdana ji xwend- 
inê, bi sedema nebûna perwerdehiya 
tendirust û cihê pêwîst bo xwendinê, 
û emniyetîkirina xwendingehan, û he- 
bûna madeyên hişber di xwendingehan 
de, bi taybetî li parêzgehên Kurdistanê 
de zêde kiriye. 



Nasir Salihî esil 


D i roja 13’ê Xezelwera hemû 
salekê (Novembera hemû 
salekê) de deshilata ne rewa û 
xapînok ya Komara îslamiya îranê, bi 
boneya salvegera dagîrkirina baly- 
ozxaneya Amerîka li Tehranê û roja 
dersxwanan, dersxwanên xwending- 
ehan li îran û Kurdistanê bi zorî ber 
bi şeqaman dikêşa û bi armanca ji rê 
derxistina bîr û hizra dersxwanan, bi 
diruşmên bê nawerok, dersxwan li dijî 
Rojava tûj dikirin. 

Di vê rojê de mamosta û dersxwanan 
dikin annanc ji bo dapoşîna kar û kir- 
yarên bê nawerok ên Komara îslamiya 
îranê, bo ji rê derxistina bîr û raya giştî 
ya cîhanê. 

Di vê rojê de dersxwanan û mamo- 
stayan neçare dikin ku bêne ser kolan- 
an, lê piraniya wan ji derfetan mifayê 
werdigrin û xwe ji rêpêvînan vedidizin, 
lewra ezmûna nêzîk bi çar dehikan ji 
deshilatdariya Komara îslamiya îranê 
nîşan daye ku piraniya pilanên ji bo 


Ji aliyekî din ve xirapiya avahiyên 
xwendingehan ku hewcehiya wan bi 
nûjenkirinê heye, û sîstema germkirina 
polên xwendinê bi sobeyên neftê, ku 
karesatên mezin ên wekî xwending- 
eha Şînawê ya Pîranşarê lê ket, tirs ji 
herêmên mînrêjkirî di gundên kurd- 
istanê ku rojane karesatên cergbir lê 
dikeve, sedemên din in ji bo dabezîna 
asta xwendinê di Kurdistana Rojhilat 
de. 

Li gorî serjimêriyên rejîma îranê bix- 
we, piraniya xwendingehên parêzgeha 
Kurdistanê, hewcehiya wan bi nûjen- 
kirinê heye. 

Li gorî serjimêriyan li parêzgeha Ur- 
miyê, 4750 xwendingeh û di parêzgeha 
Sinê 1268 xwendingeh û li parêzgehên 
Kirmaşan û îlamê, piraniya xwend- 
ingehan hewcehiya wan bi nûjenkirinê 
heye. 

Eva di demekê de ye ku sermaye û 


dahata neftê di îranê de, ji bo binlceyên 
navikî û palpiştiya ji çalakiyên terorîstî 
li derveyî sînorên îranê dadinê, û di 
esla 30’î ya yasaya bingehîn ya Komara 
Îslamî de hatiye ku: “Dewlet erkdar e 
ku hewcehiyên perwerde û hînkirinê bê 
beramber ji bo hemû xelkê heya dawiya 
qonaxa paşnawendiyê dabîn bike, û 
xwendina bilind jî heya asta xwebijîvi- 
ya welat bi awayê bê hember vegeşîne. 

Niha di îran û Kurdistanê de, siyaseteke 
emniyetî û metoda li gorî sedsala navînî 
bi ser rewş û hewayê xwendingehê 
de zal e. Annancdarkirina naweroka 
pirtûkên dersî bi bîrokeya hişk ya 
deshilatdarên Komara îslamiya îranê ji 
aliyê Wezareta Perwerde û hînkirinê ve, 
tenê di pêxema bihêzkirina îdeolojiya 
hişk û berteng ya deshilata dasepayî 
û dûrxistina dersxwanan ji gihîştin bi 
annancên serdemî ye. 

Herwisa rakêşana bi zorî ya dersx- 
wanan ji bo pirr kirina forma dersx- 
wanên besîcî (besîcê danişamûzî) di 
xwendingehan de, û bilavkirina hemû 
cure madeyeke hişber ji aliyê dest û 
pêwendiyên rejîmê ve di xwendingeh 
û di zanîngehan de, ji kiryarên kirêt ên 
deshilatdarên rejîma îranê ne, bona vê 
ku ji aliyekî ve bîr û hesta dersxwanan 
ji hesta nîştimanperwerî û azadîxwazî 
betal bike, û ji aliyekî din ve wan bike 
guhdar û peyrewê siyasetên xwe, da 
ku hertim li çalakiyên rejîmê de, weke 
rêpêvînên hikûmetî mihayê bistîne. Yan 
bîra xwe ya paremayî di nav wan de 
bilav bike. 

Herwisa serbarê wan hemû karan rejîm 
bi rêxistina geryanên mesebî, li jêr 
navê “Rahiyan Nûr”, (rêvîngên rona- 
hiyê), bîra şer û merg û mirîperestiyê 
di nav wan de bilav dike. Lewra salê 
bi dehan dersxwanî di vê riyê de bi 


sedema bûyerên tirafîkê canê xwe ji 
dest didin. 

Ji aliyekî din ve karbidestên perwerde û 
hînkirinê, civata malbatên dersxwanan 
tenê bo dabînkirina pêwîstiya dersxwa- 
nan ji riya wergirtina perê bi zorîji bo 
malbatên dersxwanan bi kar tîne. 

Lewra her di destpêka sala xwendinê 
de, berpirsyarên îdareyên perwerde 
û hînlcirinê li parêzgehên Kurdistana 
rojhilat serbarê vê ku şiyana dabînlciri- 
na îmkanatên hewce ji bo xwending- 
ehan tunînin, bi armanca dabînkirina 
sotemenî û hewcehiyên xwendingehê 
berpirsyarên xwendingehan agehdar 
kirine ku perê bi zorî bi qasî 50-100 
hezar tûmenî ji malbatên dersxwanan 
wergirin. 

Lê beşeke berçav ji malbatên dersx- 
wanan bi sedemên wekî zexta aborî û 
kêmiya dahat û destengiyê, nikarin vê 
pereyê bidin û bi vê sedemê ve, der- 
sxwan di gel metirsiya derkirin yan bê 
parkirina ji xwendinê berbirû dibin. 

Bo sala xwendinê ya 2014-2015 
(93-94)’an seraneya xureka her 
dersxwanekî/ê di herêmên bêpar û 
gundan de, 90 hezar tûmen e, ku heya 
niha ew pere nehatiye dan. Van sedem 
û gellek sedemên din weha kirina 
ku li ser asta xwendinê parêzgehên 
îlam, Kinnaşan, Sine û Urmiye wekî 
parêzgehên herî nexwendewar ên 
îranê bêne hesêbandin. Perwerdehiya 
Komara îslamiya îranê tu carî hewl bo 
çareserkirina kêşeyên dersxwanan û 
xwendingehan nedaye, û heya gellek 
caran yasa û rêsayên xwe jî derheq 
perwerde û hînkirinê berçav nagire, 
û heya rêxweşker û sebebkarê sereke 
ye derheq paşvemayîna perwerdehî 
û hînkirinê bi taybetî di Kurdistana 
rojhilat de. 

Siyasî 


Agirî 



Berevajîkirina rastiyan di pêxema çi de 


cinayetên wan de çavên xwe li ser hev 
dadinên. 



H eyamek e ku mij ara alîgirî 

yan nêzîkatiya torên medyayî 
yên wekî “VOA” û “BBC” 


û heya radeyekê jî “EURO NEWS”, 
bi Komara Islamiya îranê û bi taybetî 
bereya pawanxwaz ya rejîma îranê, 
bûye rojeva hinek ji medyayan, û heya 
vê yekê hinek ji nawendên biryarder 
ên giring wekî kongireya Amerîkayê jî 
anîne ser xet, da ku bikarin li hemberî 
hewlên annancdar ên wan nûçegihani- 
yan de bisekinin, û rêgir bin li hemberî 
berevajîkirina rastiyan. 


Berevajîkirina rastiyan û siyaseta 
rêxweşkirin bo bêhtir birêveçûna piro- 
gramên Komara îslamiya îranê ji aliyê 
wan torên medyayî ve, niha gihaye 
cihekî ku roja 23’ê Rezbera 1393’an, 
(15’ê Octoberê) neh kes ji nûnerên 
komarîxwaz û demokrat ên kongireya 
Amerîkayê di nameyekê de ji bo Can 
Kêrî Wezîrê Karê Derve yê vî welatî 
daxwaz kirin ku lêkolîn li ser birêve- 


biriya xirap û alîgiriya VOA (ku bi zê- 
detir ji 45 zimanên cîhanê pirogramên 
xwe diweşîne) li Komara îslamiya 
îranê bihê kirin. 

Wan kongirêsmenan herwisa rage- 
handin ku biryar bû ku VOA ji riya 
bilavkirina zanyariyên armancdar 
ve hewla ber bi pêşvebirina azadî û 
demokrasiyê di îranê de bide, lê niha 
ne tenê ti pêngavek ji bo berçavgiritina 
mafên mirovan di vî welatî de hilne- 
girtiye, belkû heya zirar jî gihandiye 
mafên mirovan di îranê de. 

Di beşeke din ya nameyê de hatiye ku 
tenê di sala yekemîn ya serkomariya 
Hesen Rûhanî de, 900 kes di îranê de 
hatine bidarvekirin, lê di VOA de tenê 
amaje bi beşek kêm ji wan îdaman 
hatiye kirin. 

Bi berçavgirtina gazinda wan kon- 
girêsmenan hekî em pêdaçûnekê bi 
ser weşanên kanalên VOA û bi taybetî 
BBC bikin, ji me re eşkere dibe, ku 
stratejiya medyayî û dirêjheyam ya wan 
nûçegihaniyan di rasteriya berjewendi- 
yên bilind yên Komara îslamiya îranê 
de diçin pêş, û di xizmeta hinek kesên 
nawendxwaz de ne ku dûredîmena wan 
nîşander û selmînerê vê rastiyê ne ku 
lobî û parêzerê berejewendiyên Komara 
îslamiya îranê ne. 


Di rastî de em dikarin bêjin ku be- 
revajîkirin û veşartina rastiyan ji hêla 
wan torên medyayî ve têne darêtin û 
sîstematîkkirin. Wate bi awayekî bi 
zanebûn, yan ne bi zanebûn, bi awayekî 
hûr û polênbendkirî û di rasteriya ber 
bi pêşveçûna siyasetên vê deshilata 
dijîgelî de kar dike, bi vê annancê ku 
siyaseta medyayî ya wan bikare di dest- 
pêkê de bandora erênî li ser bêdengkiri- 
na dengê neyarên deshilatê di navxwe 
ya îranê de hebe, û piştre jî hevkêşeyên 
siyasî yên derveyî sînorên vî welatî bi 
qazanaca Komara slamî bidawî bîne. 

Ji bo selimandina vê rastiyê jî ku 
alîgirîkirina ji Komara Îslamî li ser asta 
derve li pişt siyaseta wan torên me- 
dyayî xwe dide xûyakirin, em dikarin 
qala vê yekê bikin ku di pirogramên 
xwe de her tim bi awayê berevajîkirina 
rastiyan û bi awayê xapandin, bas 
ji danûstandinên navikî ên îranê bi 
Rojava re dikin û herwisa gellek bi 
kêmî bas ji binpêkirina mafên mirovan 
û destêwerdanên Komara îslamiya 
îranê di nav karûbarên welatên din 
de, û piştevaniya ji terorîzmê dikin, û 
hevdem bi awayekî berfireh rojeva 
welatên Sûriye û Lubnan û Xeze ku 
hevalbendên stratejîk ên îranê ne di 
herêmê de, sansor dikin, û bi awayekî 
yekalî vediguhêzin, û li hemberî hemû 


Herwisa li derheq bûyerên navxwe 
yên îranê de jî, siyaseta VOA û BBC û 
hinek ji torên din siyaseta rûmalnekiri- 
na mijarên têkildar bi mafê netewe 
û kêmaniyên navxwe ya îranê ne, û 
cudahîdanîna zaf ya tuxmî û çandî û olî 
ye di navbera wan de. Ya ku cihê bal- 
dan û jê hûrbûnê ye, eva ye ku siyaseta 
van torên medyayî li hemberî bûy- 
erên navxwe yên îranê de jî, siyaseta 
zeqkirin û giringîdan bi parêzgehên 
Farsakincî û bi giştî bi Fars nîşandana 
neteweyên îranê û herwisa îzolekirin 
û giringînedan bi mijarên têkildar û 
neteweyên cuda û herêmên wan û li 
serveyî hemiyan jî neteweya Kurd e. 

Çavpoşîkirin ji kuştina rojane ya xelkê 
desteng û kêmdahat ên Kurdistanê li ser 
sînoran, bidarvekirina şoreşgerên Kurd 
û neteweyên din ên îranê bi hêcetên 
curbicur, û destbiserkirina rojname- 
vanan û çalakên medenî û ferhengî û 
siyasî û bêparkirina neteweya Kurd û 
neteweyên din ji serwet û saman welat, 
û çavpoşîkirin ji binpêkirina mafê miro- 
van û di bûyera herî nû de, têzavrêtinên 
di îranê de bi giştî, û çend mehan berê 
yên Kurdistanê bi taybetî, û di hember 
de zeqkirina têzavrêtina li bajarê îsfe- 
hanê, vê rastiyê diselimînin ku ew torên 
medeyayî, siyaseta medyayî ya wan di 
destpêkê de, di xizmeta pawanxwazên 
Tehranê û piştre jî di xizmeta hinek 
aliyên şovenî ên Fars ên Îranî de ye. 

Agirî 


Nerîna 

Lîderan 



“Erdoxan li dijî ber- 
jewendiyên Kurdan 



“Siyaseta Amerî- 
kayê li hemberî 
Kurdên Sûriyê 
guhertin bi ser de 


hatiye”. 



danûstandinên navikî 
bi awayekî lezgîn big- 
ihîjin encamê”. 



66 Ragehandinên 
giştî bi bilavkirina 
raporên derheq 
têzavdakirinê (esîd 
paşiyê), zulm li 
deshilatê kirin”. 


Siyasî 



Kurd yekemîn hevalbendê welatên ro- 
javayî, û pêşengê şerê li dijî dewleteke 
terorîstî di herêmê de ne, û berxwedani- 
ya wan di van du beşên Kurdistanê de, 
bûye sedema vê ku heta hêzeke wek 
PYD jî (ku ser bi PKK’ê ye), ne tenê 
ji aliyê Amerîka û hevalbendên wê 
ve, wekî terorîst nehê naskirin, belkû 
piştgiriya baskê wê yê leşkerî, wate 
YPG’ê jî bihê kirin. 

Di vî şerê ne rewa û dasepayî bi ser 
xelkê Kurdistanê çi li Rojava û çi jî li 
başûra Kurdistanê de, şik û gumana 
zêde li ser rejîma îranê heye ku DAÎŞ 
berdabe canê Kurdan li başûra Kurdis- 
tanê de. 

Lê niha ku şerê herî germ di Kobanê di 
sînorê Kurdistana Rojava û Kurdistana 
Bakûr de ye, bi sedema ne zelaliya 
helwesta Tirkiyê derheq DAÎŞ’ê de, şik 
û gumana hebûna alîkariya ne rasterast 
di navbera Tirkiye û DAÎŞ’ê de, di nav 
gellek hêz û aliyên siyasî de çê bûye, 
lewra ew daxwazê ji Tirkiyê dikin ku 
helwesta xwe zelal bike. 

Lê piştî vê ku Tirkiyê di demek gellek 
hestyar de ku DAÎŞ nêzî Kobanê 
dibû,şert û mercên gellek giran ji bo 
PYD danîn, û piştre cîbicînekirina 
van şert û mercan kire hêcet bo 
alîkarînekirina Kurdan di Kobanê de, 
û herwisa danîna vê şert û mercê bo 
Amerîka û hevalbendên wê ku dibe ew 
di berahiyê de, jinavbirina deshilata 
Beşar Esed bixin nav pirograma karê 
xwe de, çend qat zêdetir şik û guman li 
ser xwe çêkirin. 

Lê ne PYD û ne jî Amerîka, teslîmî 
van daxwaziyên Tirkiyê nebûn, û li jêr 
zexta zêdetir de karîn ku Tirkiyê razî 
bikin ku hêza pêşmerge ji sînorê wan 
re derbazî Kobanê bibe. Wisa xuya 
nake ku razîbûna Tirkiyê bi derbaz- 
bûna pêşmerge ji sînorê wê re şik û 
gumana li ser wan kêm kiribe, jiber 
ku ew deshilateke bi hêz di herêmê de 
ye, û xwe wek pêşengê îslama nerm- 
rew di herêmê de dihesibîne û endamê 
NATO’yê ye, lewra daxwaz jê tê kirin 
ku bi eşkere şerê li dijî DAÎŞ’ê bike. 
Hekî ew şerê DAÎŞ bike: 


Kurd û bêhelwêstiya Tirkiyê 



1- Pêwendiya di navbera Hikûmeta 
Herêma Kurdistanê û Tirkiyê de têk 
naçe, û renge xurttir jî be. 

2- Kurdên Kurdistana Bakûr û ew aliyên 
ku nêzîkî PKK’ê ne, wê demê pêda- 
giriyê li ser bidawîanîna piroseya aştiyê 
nakin. 

3- PYD ku di qada siyaseta rojavaya 
Kurdistanê de roleke girîng dilîze, hekî 
bi sedema aciziya ji siyasetên Tirkiyê, 
nexwaze carê nêzîkî Tirkiyê bibe, lê 
ENKS di pêşerojê de wê hewl bide ku 
pêwendiyeke wek ya Tirkiye û Herêma 
Kurdistana Başûr, di navbera Rojava û 
Tirkiyê de jî çê bike. 

4- Tirkiyê ku di van salên dawiyê de 
hewl daye ku xwe zêdetir demokratîze 
bike, û rûçikeke aştîxwazane ji xwe 
nîşan bide, û bibe mînak bo welatên 
herêmê, wê bikare di vê biyavê de 
pêşkevtinên baş bi dest bixîne. 

Lê hekî ew şerê DAÎŞ nekin: 

1- Wê demê şik û gumana li ser pê- 
wendiya di navbera DAÎŞ û Tirkiyê de 
xurttir dibe. 

2- Kurdên Kurdistana Balcûr bê guman 
bi meşên nerazîbûnê, wê rewşa Tirkiyê 
ew qas aloz bikin, ku aboriya ber bi 
vegeşînê ya Tirkiyê zirarê bibîne. 


3- Bêguman wê demê, piroseya aştiyê 
jî wê têk biçe, yan wê gellek kêmreng 
bibe. 

4- Pêwendiyên di navbera Tirkiye û 
hevalbendên wê di NATO’yê de, hekî 
derbê jî nebînin, lê wê zirarê bibînin. 

5- Bê guman mana zêdetir ya DAÎŞ’ê 
di herêmê de (hekî alîkarî di navbera 
DAÎŞ û Tirkiyê de hebe), wê zirarek 
mezin bigehîne rûçikê demokratîk ê 
Tirkiyê, û bi gellek sedeman, wê di ber- 
jewendiya rejîmên îranê û Sûriyê de be. 

Herçend ku karbidestên Tirkiyê di bin 
de, li dijî hebûna deshilatdariyeke din 
ya Kurdî ne, û bi berçav jî radigehînin 
ku dibe hevalbendên wê di NATO’yê 
de, vêdebirina deshilata Esed bixin 
nav pirograma karê xwe de, û xewnê 
bi nemana Beşara Esed û avakirina 
deshilateke nû di Sûriyê de dibînin ku 
têde Encumena Nîştimanî ya Sûriyê 
û Arteşa Azad ya Sûriyê birêvebiriyê 
bigrin destê xwe, û Kurd jî xwediyê 
deshilateke siyasî-neteweyî nebin, lê 
gellek karnasên siyasî li ser vê baw- 
eriyê ne ku hekî êrîşa bo ser deshilata 
Beşar Esed, di bernameya karê heval- 
bendan de nebe jî, lê her wekî me bas 
kir, zelalkirina helwesta Tirkiyê û ama- 
debûna Tirkiyê bo şerê li dijî DAÎŞ’ê 
wê gellek di berjewendiya Tirkiye û 
alîgirên azadî û demokrasiyê di herêmê 
de be. 

Stêrkên Hêviyê 


Agirî 


Birêz Teymur Mistefayî: “Yekemîti û mezfnîii bîreweriya minya 
xweş, dîtina Dr. Qasimlo bû di mîtînga Mehabadê de”. 


Birêz Teymûr Mistefayî kurê Xe- 
fûr sala 1334 (1955), di malbateke 
navincî di bajarê pawe de ji dayîk 
bûye. Teymûr Mistefayî her wekî hemû 
zarokên din di temenê 7 saliyê de diçe 
xwendingehê û qonaxên destpêkî, na- 
wendî û paşnawendî her di vî bajarî de 
bi dawî tîne, û piştre wek mamostayê 
xwendingehê tê damezrandin. 

Birêz Teymûr Mistefayî di bersiva vê 
pirsa me de ku gelo çawa PDKI nas 
kir dibêje: “Min PDKI ji riya nivîsîn û 
bilavokên wê ve nasî. Lê yekemîn car 
ez di civîneke berfireh de beşdar bûm 
ku têde, xebata eşkere ya PDKÎ hate 
ragehandin, bi vî awayî ez bi PDKI re 
nasyar bûm”. 

Birêz Teymûr Mistefayî derheq çawani- 
ya tevlîbûna xwe bi pêşmergeyên PDKÎ 
re weha got: “Her piştî serkevtina 
şoreşa gelên îranê rêkxistinên PDKI di 
bajarê Pawe de hatin avakirin, ku yek ji 
beşdar û avakerên rêxistinên PDKÎ ez 
bûm. Wate endambûna min vedigere bo 
dawiya sala 1357 (1979)’an”. 



Navbirî roja herî xweş ya pêşmergatiya 
xwe weha tîne ziman: “Roja 11 ’ê 
Reşemeya sala 1357 (1979)’an wate 
nêzîk bi 20 rojan piştî serkevtina şoreşa 
gelên îranê, mîtînga mezin ya Meha- 
badê bi rêve çû. Di gellek ciyan de min 
bas kiriye, ku yekem û meztirîn bîrew- 
eriya min ya xweş, dîtina Dr. Qasimlo 
bû di vê mîtîngê de. 

Di wê rojê de PDKI xebata xwe ya 
eşkere radigehand. Birêvebirên mîtîngê 
wek bajarên din çend kes di bajarê 
Pawe de gazî kirin, ku ez û çend kesên 
din em ji bajarê Pawe hatin û di bajarê 
Mehabadê de, di mala kak Omer Qazî 
de man, pêş destpêkirina mîtîngê Dr. 
Qasimlo di malan de serdana mêhvanan 
dikir, ew hate mala kak Omer û bo 
yekemîn car, min navbirî dît. Ew kesek 
e ku ji min re gellek bê mînak e, lewra 
eva roja herî xweş ya pêşmergatiya min 
e. 

Di rastî de min bîreweriyên din ên xweş 
ên wekî serkevtina bi ser dijmin de, û 
herwisa henekên bi hevalan re hene, ku 
hemû ji xweşiyên jiyana pêşmergatiya 
min in”. 

Birêz Teymûr Mistefayî roja herî 
nexweş ya pêşmergatiya xwe jî bi vî 
rengî tîne zimên: “Ew roja ku nûçeya 


şehîdkirina rêberê me yê mezin Dr. 
Qasimlo min bihîst, roja herî tal 
û nexweş ya jiyana min e, rojek û 
nûçeyek ku min hêvî dikir ku min qet 
nebihîstiba. Niha jî dîmenên nexweş 
yên dema şehîdkirina Dr. Qasimlo, li 
nav pêşmergeyên hêza Agirî, di mel- 
benda “Şimalê” de, li ber çavên min in, 
û tu carî ji bîr nakim. 

Em wê demê li Bozê Sîna de bûn, û 
rejîma îranê jî êrîşî ser me kiribû, me 
wê demê hêzên rejîmê têk şikandin, ku 
di vî şerî de serbarê gellek kuştiyan 18 
dîl ketin destên me de. Ew şer du rojan 
berdewam kiribû, ku mixabin di vî şerî 
de heval û pêşmergeyekî me bi navê 
Cemşîd Bedelî şehîd bû û ez bixwe jî 
birîndar bûm”. 

Navbirî derheq jiyana xwe ya hevpar 
weha dibêje: “Pêkanîna jiyana min ya 
hevpar, hevdem bû di gel êrîşa hêzên 
Amerîka bo ser hêzên îraqê li Koweytê. 
Rast di vê rojê de wate li 27’ê Be- 
franbara 1369 (1991)’an de, ez bi 
Kowêstanê re zewicîm ku xelkê gundê 
Hawar ya başûra Kurdistanê ye, û li 
gundê Lêwjê me jiyana hevpar pêk anî. 

Keça min ya bi navê Aştî xwendekara 
sala dawiyê ya beşa endazyariya petrolê 
ye di zankoya Kurdistanê de, û lcurê 


min yê mezin bi navê Agirî xwendekarê 
qonaxa masteriyê ye li beşa “birêve- 
biryê” (Bêznisê), di zankoya Kurdis- 
tanê de, û kurê min yê bi navê Diyar jî 
salek maye ku dîploma xwe wergire”. 
Birêz Teymûr Mistefayî bi vê peyamê ji 
xelkê Kurdistanê re dawî bi hevpeyvîna 
xwe tîne: “Peyama min ji bo xellcê 
Kurdistanê eva ye ku hemû gelên 
cîhanê xwediyê welatê xwe ne, û em 


Kurd jî, dibe ji bo gihîştina bi vê xewna 
ji mêjîn ku bi sedan salî ye di pêxemê 
de xebatê dikin, û me gellek qurbanî jî 
dane, dibe em tekoşînê bikin. 

Dibe ji bo jiyana hejî, em dest bidin 
hevdu, û bi hevre xebatê bikin di pêx- 
ema gihîştina bi hêviyên mêjîn ên gelê 
xwe, ku heman rizgariya Kurdistanê ye 
ji destê zordaran”. 



















Agirî 


Civakî 


06 - 11-2014 



UNESCO: Di 10 salên borî de 700 
rojnamevan hatine kuştin 


U NESCO’yê bi boneya roja 
navdewletî ya rizgarbûn ji 
tawanên ku li dijî rojname- 
vanan têne kirin, merasîmeke taybet 
bi vê yekê saz kirin. 



Rêxistina UNESCO di daxuyaniyekê 
de ragihand ku, mebest ji vê merasîmê 
hişyarkirina cîhanê bû li hember wê 
rewşa ku rê li pêşiya karê rojname- 
vanan digre, ku ew rojnamevan di dema 
bidestxistina agahiyan rastî wê tên. 

UNESCO’yê di daxuyaniyekê de rage- 
handiye ku heya %90 lêpirsîna yasayî 
ligel wan kesên ku rojnamevanan diku- 
jin, nehatiye kirin, ew jîji ber nebûna 
belgehên pêwîst yan ji ber sedemên 
siyasî. 

Li gorî wê daxuyaniyê, di nava 10 salên 
borî de bêtirî 700 rojnamevan di dema 
karê xwe de hatine kuştin. Piraniya wan 
tawanan jî wek tolhildan bûne, yan jî ji 
ber vê yekê bûne ku wan rojnamevanan 
mijarên gendeliyê û tawanan belav 
kirine. 


Rojê zêdetir ji 123 hemwelatî bi sedema pîsbûna 
hewa dimirin 



kurdistanmedia: Yek ji giringtirîn sedemên mirinê di asta cîhanê de pîsiya hewa ye, lê 4 bajarên mezin ên îranê di nav 10 ji mezintirîn bajarên pîs ên cîhanê de 
cih digrin. 


Li gorî nûçegehaniyan, niha yek milyard û çarsed milyon hemwelatî di cîhanê de canê wan di bin tirsa pîsbûna hewa de ye. 

Di nûtirîn rapora salane ya Saziya Cîhanî ya saxlemiyê de basa bajarên Ehwaz, Sine, Kirmaşan û Yasûcê hatiye kirin, ku di warê pîsiya hewa de, di refa 10 bajarên herî 
pîs ên cîhanê de ne. 

Pîsbûna hewa yek ji sereketirîn sedemên berbilawiya nexweşiya penceşêrê di îranê de ye, û hersal 70 heya 80 hezar kes, bi hejmara nexweşên bi penceşêrê zêde dibin. 











06 - 11-2014 


10 


Gotinên 

Navdaran 



A: Firat Cewerî 

Ez hewesa xwe ya xwendinê bi hemû 
xizneyên Hindîstanê nadim. 

Gibbon 

Pêşî pirtûkên baş bixwînin, an na ji 
bo xwendina pirtûkan tu hewesa we 
namîne. 

Thoreau 

Piraniya lîstikvanan di bingeh de 
temaşevan in. 

Ben Jonson 

Li bextiyariyê bigere, qet jê megere. 

George Sand 

Min bextiyariya xwe ji xwe re kiriye 
derd. 

F. G. Lorca 

Bextiyariya ne qenc, mîna lehiyê diher- 
ike, dawî tê. 

Racine 

Kî bêhnpak û rast be, ew bextiyar e. 

Eflatun 

Bextiyariya yekî hertim di destên yekî 
din de ye. 

Jane Austen 


Çand 


Agirî 


Navê Kelha Hewlêrê bi fermî kete nav lîsteya 
kulturîya UNESCO’yê 



K elha Hewlêrê bi awayekî 
fermî ket nav lîsteya Kul- 
turî ya UNESCO’yê de. 
Serokwezîr Nêçîrvan Barzanî jî di 
merasima nasandina Kelha Hewlêrê 
de got ku ketina navê Kelha Hewlêrê 
di lîsteya Kulturî ya UNESCO’yê de 
bûyerek girîng û serfiraziyek mezin 


ji bo Hewlêrê, Kurdistanê, îraq û 
Rojhilata Navîn e. 

Roja 2’ê Novamber a 2014’an di 
rêûresmekê de, navê Kelha Hewlêrê 
bi fermî kete nav lîsteya Kulturî ya 
UNESCO’yê de. 

Kelha Hewlêrê yek ji kevintirîn bajarên 


cîhanê ye, li gor dîrokzanan, dîroka 
Kelehê ji bo zêdetir ji 6 hezar salan ve- 
digere û Kelha Hewlêrê yek ji bajarên 
herî kevnarên cîhanê tê hesibandin, û 
kevintirîn ciyê akincîbûna mirovatiyê 
ye ku heya niha jiyan tê de hertim 
berdewam bûye, û bi awayekî bazineyî 
hatiye çêkirin. 


Encumena edebîya bajarê Pawe hate daxistin 



L i bajarê Pawe yê girêdayî parêzgeha Kirmaşanê ya Rojhilata Kurdistanê, Encumena Edebî ya Herman bi hêc- 
eta ku destûra fermî wernegirtiye hat girtin. Berpirsê encumenê jî dibêje, hêcetek din jî ew e ku di çalakiyan de 
keç û xort bi hev re tevlî dibin. 


Li gorî malpera kurdpa, encumena edebî ya Hennan ku zêdetirî du salan bû li nav avahiya pirtûkxaneya giştî ya bajêr de kar û 
çalakiyên xwe dikir, roja 29’ê Cotmeha îsal bi fennana rêveberê pirtûkxanê hat girtin. Hat zanîn ku hêceta girtina encumenê 
nebûna destûra fermî ya kar bûye. 


Lê berpirsê encumena edebî ya Herman, Ednan Muradî diyar kir ku ji bilî hêceta nebûna destûra fennî hêceta wê yekê jî li 
wan girtine ku keç û xort bi hev re tevlî civîn û çalakiyên encumenê dibin. 





















Agirî 


Zimanê Kurdî 

Ez ji xwendinê 

he? riikim, j| ber 

^etim koma 
pirtjkxanGVö. 


F-7 ji srranan hsz rtlkim, 

® Ez Jl fi ittwil A ti Lk Im , 

ji ber vê ez ketim koma 

ji ber vê ez ketim koma 

muz'ike, 

werztşê. 


^ Ez ji siruştê hez dikim, 

® Ez ji lîstikvaniyê hez dikim. 

ji bor vê ez kotim koma 

;i ber vc ez ketim koma 

jîngehparêziyê. 

şanoyê. 


Ez ji govendÊ hez 
dikim, ji ber vê ez 
keiirn kuiTid lulkkjrê, 


Zimane Kurdi 


►o’. Besa 5. Dema guhdarîkirin û xwendinê 


Çalakiyen koman 


Tiştonek 



A: Mahir Berwarî 

1- Tiştekî min heye, her tim li mal 
e, geh şirîne geh tal e. Demakeve 
ji mal e, him ciwan e, him kal e, 
geh şûr e, geh mertal e Şirîn e wekî 
şekirê, tal e wekî jehrê. Odek şûştî, 
bilbilek tê da rûniştî. Ji jehrê taltir e, 
ji hingivînî şirîntir e. Gayê surê di 
gelî da girêday. 

Dustê te ye, dojminê te ye, her ji te 
ye. 

Him neyar e, him heval e, geh şêrîn 
e, geh tal e. Li vî alî kaş, li wî 
alî kaş, di nav de heye topek 
qumaş. 

Bersiv: Ezman 

2- Tebeka li ser t'ebekê, ji nav 
da marê gezekê, di ser da konên 
rûvî ya, di ser da çirayên zerî ya. 
Tbeka li ser t' ebekê, di nav da marê 
gezekê, di ser da 

Konên rûvî ya, di ser da çirayên 
nebiya, di serda dehlên hûta. 

Bersiv: Lêv, ezman, difin/poz 

3- Odek şûştî, rêzek zilam lê 
rûniştî. 

Sêniya can, tijî mercan. 

Çome şikeftekê hemî tat bûn, tatekê 
wilo tune bû nivêjê 
li ser bikim. 32 di qutin, êk didete 
ber. Şikeftuk e, pirr berduk e. 

Bersiv: Dev,didan, eziman 


Têdîtin: Amadekar destkariya 
devoka metelokan nekiriye 

Xwendevanên hêja! 

Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin 





























/V 



♦ Rojnameya “Agirî” di van malperên jêrên de bixwînin: 

♦ www.Kurdistanmedia.com 

♦ www.Agirimedia.org 

♦ rojnamaagiri@gmail.com 

♦ www.facebook.com/Agirikirmanji 


E - Mail: Agiri2003@gmail.com Hejmar (241) 


Kurdistan û Kurd” a Dr. 
Qasimlo bi Kurmanciya jorîn 
çap û belav bû 


Pirtûka “Ewropiyek 
di welatê Kurdan de ” 
derket 



P irtûka “Kurdistan û 
Kurd” a Dr. Qasimlo 
ku bi çendîn zimanan 
hatiye wergerandin, ji aliyê 
birêz Selîm Zencîrî ve bo ser 
zimanê Kurdî (kurmanciya 
jorîn) û pîtên latînî hate 
wergerandin, û çap û belav 
bû. 


Yekemîn çapa vê pitrûkê di 
sala 1964’an de bi zimanê Çikî 
bûye ku lêkolînek siyasî, aborî 
û civakî a dewlemend e li ser 
civaka Kurdistanê, û bi çendîn 
zimanên din weke: Îngilîzî, 
Silovakî, Tirkî, Farsî, Erebî û 
Kurdî hatiye çap û belavkirin. 


Pirtûka han li çapxaneya 
”DENG”, li bajarê Diyar- 
bekira bakûra Kurdistanê û 
li ser erk û zehmeta Dr. Taha 
Resûl û Navenda Rewşenbîrî 
a Cemal îrfan ve hatiye çap û 
belavkirin. 



P irtûka “Ewropiyek di 
welatê Kurdan de” 
ji nivîsîna rêzdar 
“Nesrîn Qasimlo” ku sala 
borî ji aliyê Dr. Xosro Ebdul- 
lahî ji zimanê Eeransewî ve 
bo ser zimanê Farsî hatibû 
wergêrandin, ji aliyê rêzdar 
“Nahîd Husênî” ve bo ser zi- 
manê Kurdî hate wergêran- 
din, û di weşanxaneya “Ser- 
dem” ya bajarê Silêmaniyê 


de hate çapkirin. 

Hêjayî basê ye ku ev pirtûka 
ji aliyê rêzdar “Nîhat Nûyan” 
ve bo ser zimanê Tirkî jî hatiye 
wergêrandin. 

Di vê pirtûkê de, Nesrîn 
Qasimlo bas ji jiyana xwe ya 
siyasî û civakî bi Dr. Qasimlo 
re dike. Navbirî niha temenê 
wê 82 salî ye, û bixwe xelkê 
Çêkisliwakiyê ye. 


Dawîpeyvên kesên bi nav û deng 
berî mirinê 


A lbêrt Enîşteyn: “Min 
di vir de, dawî bi karê 
xwe anî”. 

Çalz (paşayê Birîtanya): 
“Mirina min zêde dirêj bû, ez 
hêvîdar im ku min biborin”. 

Mosolînî: “Teqê li sîngê min 
bikin”. 

Bêthovn: “Dawî bi komêdyayê 
hat”. 

Çaplîn: “Di dawîn demên 
jiyana xwe de, di bersiva 


gotinên qeşe de, ku gotibû 
Çaplîn, ez hêvîdar im xwedayê 
mezin riha te bi rehmeta xwe 
şad bike, got: “Erê bo çi neket, 
her çawa be riha min yê wî 
bixwe ye”. 

Çêrçîl: “Ez evqasî ji hemû tiştî 
mandî me ku...”. 

Antîwan Çêxûf: “Midehek zaf 
bû ku min Şampayn nex- 
waribû”. 

Çê Gîvara: “Teqe bike tirsi- 
nok, tu mijûlî mêrekî dikujî”. 


Gute: “Ez hindek ronahiya 
zêdetir dixwazim”. 

Vîktor Hogo: “Ez tîrêjek tarî 
dibînim”. 

Kant: “Eva baş e”. 

Corc Bêmard Şaw: “Eva bo 
min ezmûnek nû dibe”. 

Soltan Silêman “Destekî min ji 
tabûtê bînne der, heya ku xelk 
bibînin ku paşayekî wekî min 
bi destên vala vê cîhanê bi cih 
dihêle”. 



















